open-index/open-wikipedia-markdown huggingface dataset:
பன்னாட்டு காபி நிறுவனம்

காபியின் பொருளாதார முக்கியத்துவம் காரணமாக ஐக்கிய நாடுகள் சபையின் (ஐ.நா) அனுசரணையில் **பன்னாட்டு காபி நிறுவனம்** (*International Coffee Organization (ICO)*) 1963 ஆம் ஆண்டு இலண்டனில் அமைக்கப்பட்டது. இது காபி வர்த்தக மேம்பாட்டிற்காக சர்வதேச காபி ஒப்பந்தத்தின் அடிப்படையில் செயல்படுகிறது.

இது 1962 ஆம் ஆண்டில் நியூயார்க் நகரில் கையெழுத்திடப்பட்ட ஐந்தாண்டு சர்வதேச காபி ஒப்பந்தத்தின் விளைவாக, 1968, 1976, 1983, 1994 மற்றும் 2007 ஆம் ஆண்டுகளில் லண்டனில் உள்ள ஐ.சி.ஓவில் மறு பேச்சுவார்த்தை நடத்தப்பட்டது.

பன்னாட்டு காபி குழுமமானது மிக உயர்ந்த அதிகாரம் உடைய ஒவ்வொரு உறுப்பு நாடுகளின் பிரதிநிதிகளை உள்ளடக்கியது. இது குழுமம் ஒவ்வொரு ஆண்டும் மார்ச் மற்றும் செப்டம்பர் மாதங்களில் கூடி காபி வர்த்தகம் குறித்த விடயங்கள் குறித்து விவாதிக்கவும், செயல்முறைகள் குறித்த ஆவணங்களை அங்கீகரிக்கவும் மற்றும் ஆலோசனைக் குழுக்களின் பரிந்துரைகள் குறித்து முடிவெடுக்க கூடுகிறது.

ஐ.சி.ஓவின் தலைமையகம் லண்டனில் 222 கிரேஸ் இன் சாலையில் அமைந்துள்ளது. இதன் தற்போதைய நிர்வாக இயக்குநராக இந்தோனேசியாவினைச் சார்ந்த இமான் பாம்பகயோ உள்ளார்.  ஜூன் 2018 இல் சர்வதேச காபி ஒப்பந்தத்தில் இருந்து அமெரிக்கா விலகிய பின்னர், ஐ.சி.ஓ உறுப்பினர் அரசாங்கங்கள் உலக காபி உற்பத்தியில் 98% மற்றும் உலக நுகர்வுவில் 67% பங்கு வகிக்கின்றனர்.

## உறுப்பினர்கள்
பிப்ரவரி 2020 வரை, இதன் உறுப்பினர் எண்ணிக்கை 49 ஆகும். இதில் 43 உறுப்பினர்கள் உற்பத்தியாளர் நாட்டினைச் சார்ந்தவர்களாகவும்  6 பேர் இறக்குமதி உறுப்பினர்களாகவும் உள்ளனர்.

;
; ஏற்றுமதி நாடு உறுப்பினர்கள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

; இறக்குமதி நாட்டு உறுப்பினர்கள்

* 
* 
* 
* 
* 
* 
* 

## மேற்கோள்கள்

## வெளி இணைப்புகள்
* 

பகுப்பு:உலக நாடுகளின் கூட்டமைப்புகள்
கைகேசி

**கைகேசி** (**Kaikashi** or **Kaikeshi**) அரக்கர் குல தலைவர் சுமாலியின்  மகளும், புலஸ்திய முனிவரின் மகன் விஸ்ரவரின் நான்கு மனைவிகளில் ஒருவரும், இராவணன், வீடணன், கும்பகர்ணன், மற்றும் சூர்ப்பணகை ஆகியோரின் தாயும் ஆவார்.

## மேற்கோள்கள்


பகுப்பு:இராமாயணக் கதைமாந்தர்கள்
வாயில்லாம்குன்னு பகவதி கோயில்

**வாயில்லாம் குன்னு பகவதி கோயில்** (*Vayilyamkunnu Bhagavathi Temple*) என்பது தென்னிந்திய மாநிலமான, கேரளத்தின், பாலக்காடு மாவட்டதில் அமைந்துள்ள ஒரு கோயில் ஆகும். இது பாலக்காட்டில் இருந்து 24 கி.மீ (15 மைல்) தொலைவில் செல்லப்பா தேரிக்கு செல்லும் வழியில் கேரளத்தின் வரலாற்று நிலமான வள்ளுவநாட்டின் கட்டம்பாழிபுரத்தில் அமைந்துள்ளது.

இக்கோயிலில் குடிகொண்டிருக்கும் தெய்வம், முன்னொரு காலத்தில் பன்னிரண்டு குழந்தைகளைப் பிரசவித்த 'பறட்சி' என்னும் அசாதாரணமான பெண்தான் என்று நம்பப்படுகிறது. ஆண்டுக்ககு ஒருமுறை இங்கு *களமெழுது பட்டு* என்னும் விழாவானது ஏழு நாட்கள் கொண்டாடப்படுகிறது.

## குறிப்புகள்

பகுப்பு:பாலக்காடு மாவட்டத்திலுள்ள பகவதி அம்மன் கோயில்கள்
கேசவன்பாறை

**கேசவன்பாறை** (*Kesavanpara*) என்பது தென்னிந்தியாவின், கேரள மாநிலத்தின், பாலக்காடு மாவட்டத்தில் உள்ள ஒரு சிறிய இடமாகும். இது  &nbsp; நெம்மாரா கிராமத்திலிருந்து  30  கி.மீ. தொலைவில் உள்ளது. 
வலது|thumb| கீழே உள்ள நிலத்தின் பரந்த தோற்றம்

## நிலவியல்
கேசவன்பாறை நெல்லியம்பதியிலிருந்து 11 கி.மீ. தொலைவில் உள்ளது. இது சுற்றிலும் மலைகள் சூழ்ந்த அமைதியான இடமாகும். மேலும் இந்தப் பாறையிலிருந்து பார்க்கும்போது வனவிலங்கு உய்விடமும் கீழேயுள்ள நிலத்தின் பரந்த காட்சியையும் காண இயலும். இது கைகாட்டிக்கு அருகில் உள்ளது.

## வரலாறு
இப்பகுதியின் குளிர்ந்த காலநிலையை கருத்தில் கொண்டு, இங்கு  தேயிலை, காபி தோட்டங்களை முதலில் ஆங்கிலேயர்கள் தொடங்கினர். இவை பின்னர் பூர்வீக மக்களுக்கு விற்கப்பட்டன.

## சீதர்கண்டு
இப்பகுதியில் உள்ள மற்றொரு பிரபலமான சுற்றுலா அம்சம் சீதர்கண்டு ஆகும். இராமாயண காவியத்தின் இராமர், இலட்சுமணன், சீதை ஆகியோர் தங்கள் வனவாசத்தின்போது இந்த இடத்தில் வசித்து வந்ததாகவும், சீதை ஒரு சிறிய ஓடையிலிருந்து தண்ணீர் எடுத்து வழிபாடு செய்ததாகவும் இப்பகுதியின் பாரம்பரிய நம்பிக்கைகள் கூறுகின்றன.

## புலம் பெயர்ந்த தொழிலாளர்கள்
இங்குள்ள தோட்டங்களில் உள்ள தொழிலாளர்களில் பெரும்பாலானவர்கள் தமிழ் வம்சாவளியைச் சேர்ந்தவர்கள். இவர்கள் உள்ளூர் மொழியில் 'பாடி' என்று அழைக்கப்படும் குடில்களில் தங்கவைக்கபட்டுள்ளனர். மணலாறு எஸ்டேட் தொழிலாளர்கள் மற்றும் அவர்களின் குழந்தைகளுக்காக ஒரு பள்ளி மற்றும் மருத்துவமனை செயல்பட்டு வருகிறது. 

## போக்குவரத்து
கேசவன் பறையானது பாலக்காடு நகரத்தின் வழியாக இந்தியாவின் பிற பகுதிகளுடன் போக்குவரத்தால் இணைக்கபட்டுள்ளது. தேசிய நெடுஞ்சாலை எண் 544 கோயம்புத்தூர் மற்றும் பெங்களூருடன் இணைகிறது. கேரளத்தின் பிற பகுதிகள் திருச்சூர் வழியாக செல்லும் தேசிய நெடுஞ்சாலை எண் 66 வழியாக அணுகப்படுகின்றன. அருகிலுள்ள பெரிய தொடருந்து நிலையம் ஷொர்ணூர் ஆகும். அருகிலுள்ள வானூர்தி நிலையம் கோயம்புத்தூர் வானூர்தி நிலையமாகும். 

## குறிப்புகள்

பகுப்பு:பாலக்காடு மாவட்டத்தில் உள்ள ஊர்களும் நகரங்களும்
காடாம்புழா தேவி கோயில்

thumb| காடாம்புழா தேவி கோயில்

thumb| கோயில் விருந்தினர் மாளிகை
**காடாம்புழா தேவி கோயில்** (*Kadampuzha Devi Temple*) என்பதுஇந்தியாவின், கேரளத்தின், மலப்புரம் மாவட்டத்தின், காடாம்புழாவில் உள்ள ஒரு இந்துக் கோவில் மற்றும் புனித யாத்திரை தலமாகும். கோழிக்கோட்டையும், திருச்சூரையும் இணைக்கும் நெடுஞ்சாலையில் வெட்டிச்சிரா என்ற இடத்திற்கு 3 கி.மீ. வடக்காக இக்கோயில் உள்ளது.  இந்த கோயிலின் முக்கிய தெய்வமான பார்வதி / துர்க்கை ஆவாள். இந்த கோவிலில் தேவியின் சிலை இல்லை, இறைவி ஒரு குழியில் வணங்கப்படுகிறாள். பக்தர்கள் அம்மனுக்கு கொப்பரைத் தேங்காயை காணிக்கை செய்கிறார்கள். விநாயகர் பிரசன்னம் தேவியுடன் இருப்பதாக நம்பப்படுகிறது. மேலும் சாஸ்தா மற்றும் நாக  தெய்வங்களுக்கான சிற்றாலயங்கள் உள்ளன. கோயிலுக்கு அருகில் 'மாதம்பியர்காவு' என்று ஒரு தனி சிவன் கோயில் உள்ளது. இந்த இரண்டு கோயில்களும் மலபார் தேவசம் வாரியத்தின் கட்டுப்பாட்டில் உள்ளன. 

## வெளி இணைப்புகள்
கடம்புழ தேவி கோயிலின் அதிகாரப்பூர்வ வலைத்தளம் 
பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:மலப்புறம் மாவட்டத்திலுள்ள அம்மன் கோயில்கள்
பகுப்பு:Coordinates on Wikidata
சின்ன மூக்கு பச்சை தவளை

**சின்ன-மூக்கு பச்சைத் தவளை** (Short-nosed green frog) **சின்ன மூக்கு கொள்ளைக்கார தவளை** எழுதிரோடேக்டைலிடே குடும்பத்தினைச் சார்ந்த தவளையாகும். இதனுடைய விலங்கியல் பெயர் எழுதிரோடேடைலசு பிரேவிரோசுடிரிசு ***(Eleutherodactylus brevirostris)*** என்பதாகும். இத்தவளையானது உலகில்,  எயிட்டியில் உள்ள மாசிப் டி லா மட்டுமே காணப்படுகிறது. இதன் இயற்கையான வாழ்விடமானது மேகம் சூழ் காடுகளாகும். தரை மறைவின் கீழ்க் காணப்படும் இத்தவளைகள் முட்டைகளைத் தரையில் இடுகின்றன. வாழ்விட இழப்பால் இதனுடைய வாழ்வு அச்சுறுத்தலில் உள்ளது. இத்தவளை இனம் பிக் மக்காயா தேசிய பூங்காவில் பகுதிகளில் காணப்பட்டபோதிலும், இதன் பாதுகாப்பிற்காக எவ்வித மேலாண்மை செயல்முறைகளும் இல்லை. பூங்கா அமைவிடப் பகுதிகளிலும் வாழிட இழப்பு தொடர்கிறது.

## மேற்கோள்கள்

பகுப்பு:தவளைகள்
ஊதியம்

**ஊதியம் அல்லது சம்பளம் (Remuneration)** என்பது ஒரு வேலை செய்வதற்கு ஈடாக வழங்கப்படுவது ஆகும். அல்லது பிற சேவைகளுக்காக வழங்கப்படும் ஊக்கத்தொகை ஆகும்.   

இது ஒவ்வொரு நாடுகளிலும் மாறுபடும், சில நாடுகளில் குறைந்தபட்ச ஊதியம்த்தை நிர்ணயம் செய்திருப்பபர்கள்.  

## வகைகள்

* விற்பனை பங்கு 
* இணையவழி விளம்பரம் மற்றும் இணைய சந்தைப்படுத்தல் ஆகியவற்றில் இழப்பீட்டு முறைகள்  
* பணியாளர் நலன்கள் 
* பணியாளர் பங்கு உரிமை 
* நிர்வாக இழப்பீடு 
** ஒத்திவைக்கப்பட்ட இழப்பீடு 
* சம்பளம் 
** செயல்திறன்-இணைக்கப்பட்ட சலுகைகள் 
* கூலி 

## அமெரிக்கா
அமெரிக்க வருமான வரிச் சட்டத்தின் கீழ்  "ஊதியம்" என்பது ஒரு பணியாளரால் ஒரு முதலாளிக்கு அல்லது நிறுவனத்திற்கு செய்யப்படும் சேவைகளுக்கான ஊதியம்.  

## மேற்கோள்கள்

பகுப்பு:பொருளாதாரம்
பகுப்பு:மனிதவள மேலாண்மை
திறந்த-வெளி சிகிச்சை

**திறந்த-வெளி சிகிச்சை** *(Open-air treatment)* என்பது புதிய காற்றையும்  சூரிய ஒளி வீச்சையும் நோயாற்றுவதற்கு பயன்படுத்திக் கொள்ளும் சிகிச்சை முறையாகும்.  ஒரு மருத்துவமனை அல்லது சுகாதார நிலையத்தில், காற்றோட்டமான,  சூரிய ஒளி வீச்சுள்ள அறையில் நல்ல காற்றோட்டத்தை உறுதி செய்வதன் மூலம் அல்லது கூடாரங்களில் அல்லது பிற திறந்த வெளி தங்குமிடங்களில் வீட்டு நோயாளிகளுக்கு இச்சிகிச்சை செய்யப்படுகிறது. 20 ஆம் நூற்றாண்டின் போது இன்புளுயன்சா காய்ச்சல் அல்லது காசநோய் போன்ற தொற்று சுவாச நோய்கள் உள்ளவர்களுக்கு இத்தகைய சிகிச்சை பயன்படுத்தப்பட்டது. 

1960 ஆம் ஆண்டுகளில், உயிரியல் போரில் ஆராய்ச்சியாளர்கள் எசரிக்கியா கோலை போன்ற நுண்ணுயிரி பாக்டீரியாக்கள்  வெளிப்புறக் காற்றில் வெளிப்படும் போது கொல்லப்பட்டதாகக் கண்டறிந்தனர்.  ஆனால் அவை வெளிப்படாமல் மூடப்பட்டிருக்கும் போது  நீண்ட காலத்திற்கு உயிருடனிருக்கும் சாத்தியத்தை கொண்டிருப்பதாக அறிந்தனர்.அவர்கள் இதை திறந்தவெளி காரணி என்று அழைத்தனர். ஆனால் இவற்றை கொல்லும் சரியான வழிமுறை அல்லது கிருமிநாசினி முகவரை இவர்களால் அடையாளம் காண முடியவில்லை. 

நோய்வாய்ப்பட்ட குழந்தைகளுக்கு ஆரோக்கியமான சூழலை வழங்குவதற்காக பல நாடுகளில் திறந்தவெளி பள்ளிகள் நிறுவப்பட்டன. புதிய காற்று, நல்ல உணவு மற்றும் உடற்பயிற்சி போன்றவை இங்கு வலியுறுத்தப்பட்டன.  இங்கிலாந்தில் 1907 ஆம் ஆண்டில் போசுட்டல் வுட்டில்  முதலாவது திறந்தவெளி பள்ளி திறக்கப்பட்டது, 1930 ஆம் ஆண்டுகளில்  நாடு முழுவதும் நூற்றுக்கும் மேற்பட்ட பள்ளிகள் திறக்கப்பட்டிருந்தன.

## மேற்கோள்கள்

பகுப்பு:உடல்நலம்
கும்பம் கைவினைப் பொருள் கிராமம்

**கும்பம் கைவினைப் பொருள் கிராமம்** (*Kumbham Handicrafts Village*) என்பது தென்னிந்திய மாநிலமான, கேரளத்தின், மலப்புறம் மாவட்டம், அருவங்காட்டில் அமைந்துள்ள கிராமமாகும். இது கைவினைப் பொருட்களுக்கு புகழ்பெற்றது. இது உதகமண்டலம் - கோழிக்கோடு செல்லும் வழியில் உள்ளது.

இங்கு வசிக்கும் கும்பரான் (குயவர்) இனத்தவர் மண்பாண்டக்கலைக்கு சொந்தக்காரர்களாவர். கால ஓட்டத்ததில் நவீன பண்ட பாத்திரங்களின் வரவால் தங்கள் சந்தையை இழந்தனர். தொழிலை இழந்த இவர்கள் வறுமைக்கு ஆட்பட்டு தவறான பாதைகளில் செல்லத் துவங்கினர். இதைக்கண்டு வருந்திய கேபிஜின்ன் என்ற சமூக ஆர்வலர் இந்த கிரம மக்களின் தொழிலை நவீனமயமாக்கி, மட்பாண்ட கலைப்பொருட்களாக இருக்கைகள், சுவர் அலங்காரப் பொருட்கள், ஓடுகள், தட்டுமுட்டு பொருட்கள் என்று வரை 500 க்கும் மேற்பட்ட பிரத்யேக வடிவமைப்புகளைக் கொண்டுள்ளதாக மாறி, நட்சத்திர விடுதிகளில் விற்பனை வாய்ப்புகளை ஏற்படுத்தித் தந்தார். தற்போது 80 க்கும் மேற்பட்ட கைவினைஞர்கள் கும்பத்துடன் இணைக்கப்பட்டுள்ளனர்.

## குறிப்புகள்

பகுப்பு:மலப்புறம் மாவட்டத்திலுள்ள சுற்றுலாத் தலங்கள்
சென்னம்பள்ளி கோட்டை

**சென்னம்பள்ளி  கோட்டை** (Chennampalli Fort) இந்தியாவின் ஆந்திரப் பிரதேச மாநிலத்தின் கர்நூல் மாவட்டத்தில் உள்ள துங்கிலி மண்டலம் சென்னம்பள்ளி என்னும் ஊரில் உள்ள ஒரு பழங்காலக் கோட்டை ஆகும். விஜயநகரப் பேரரசின் அரவிடு மரபை சேர்த்த  திம்மராஜா என்பவர் 100 ஏக்கர் பரப்பளவில் கொண்ட மலையை குடைந்து இந்த சென்னம்பள்ளி கோட்டையை 16 ஆம் நூற்றாண்டில் கட்டினார். அவரது காலத்திற்கு பிறகு குத்திராஜா, விஜயநகர அரசர்கள் ஆட்சியின் கீழ் இந்த கோட்டை இருந்ததாகவும், போர்ச்சுகீசியர்கள் போர் தொடுத்து வந்தபோது, மன்னர்கள் இந்த கோட்டையின் கீழ் உள்ள சுரங்கத்தில் பல கோடி ரூபாய் மதிப்புள்ள தங்க, வைர, வைடூரியங்கள் அடங்கிய புதையலை பதுக்கி வைத்ததாகவும் கூறப்படுகிறது. ஆந்திர மாநிலம் தொல்லியல்துறை அதிகாரிகள் ஆய்வு செய்து கோட்டையில் புதையல் இருப்பதாக தெரிவித்தனர்

## மேற்கோள்கள்

பகுப்பு:இந்தியத் தொல்லியற்களங்கள்
புல் மலைகள் தேசிய பூங்கா

thumb| வால்பாரையில் உள்ள சில்வேமேடு சிகரத்திற்கு செல்லும் பாதை.
**புல் மலைகள் தேசிய பூங்கா (Grass Hills National Park)** இந்தியாவின் மேற்குத் தொடர்ச்சி மலையில் உள்ள ஒரு பாதுகாக்கப்பட்ட பகுதியாகும். மேலும் இது இந்திரா காந்தி வனவிலங்கு உய்வகம் மற்றும் தேசியப்பூங்கா பகுதியின் ஒரு பகுதியாகும், கேரள மாநிலத்தில் உள்ள எரவிகுளம் தேசிய பூங்காவின் எல்லையை கொண்டுள்ளது. **புல் மலைகள்** உண்மையான தேசிய பூங்கா அல்ல.  இந்த பகுதி கடல் மட்டத்தில் இருந்து   உயரங்களையுடைய சிகரங்கள் மற்றும் உயர் பீடபூமிகளின் கலவையாகும்.   கேரளா மற்றும் தமிழ்நாட்டின் மேற்கு தொடர்ச்சி மலைகளின் தனித்துவமான சோலைக்காடுகள் நிறைந்த சுற்றுச்சூழல் அமைப்பை கொண்டுள்ளது.  

முக்கியமான சிகரங்கள், அட்டுப்பரை குருக்கு மேல் (6662 அடி), ஊசி மலை தேரி, கடுகு சுட்டி மலை, சில்வேமெடு ஆகியவைகளைக் கொண்டுள்ளது. இது முதன்மையாக ஒரு சோலைக்காடுகள் நிறைந்த புல்வெளி சூழல் அமைப்பு ஆகும்.  

## மேற்கோள்கள்


பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:Coordinates on Wikidata
பகுப்பு:தமிழ்நாட்டில் உள்ள மலைகள்
பகுப்பு:தமிழ்நாட்டிலுள்ள தேசியப் பூங்காக்கள்
தேவ்னி மோரி

**தேவ்னிமோரி** (**Devnimori**, or **Devni Mori**),  இந்தியாவின் குஜராத் மாநிலத்தின் வடக்கில் அமைந்த ஆரவல்லி மாவட்டத்தில் உள்ள சாம்லாஜி நகரத்திற்கு 2 கிலோ மீட்டர் தொலைவில் தேவ்னி மோரி எனுமிடத்தில் உள்ள பௌத்த தொல்லியல் களம் ஆகும். இவ்விடத்தில் கிபி 3 / 4-ஆம் நூற்றாண்டில் இப்பகுதியை ஆட்சி செய்த மேற்கு சத்திரபதி அரசர்கள் சாக்கிய முனிவரான கௌதம புத்தர் நினைவாக பிக்குகள் தங்குவதற்கும், வழிபாடுவதற்கும் விகாரைகளும், தூபிகளும் நிறுவினார்கள்.  

ஒன்பது கௌதம புத்தரின் சிலைகள் தேவ்னி மோரியின் தூபியில் கண்டெடுக்கப்பட்டது.கிரேக்க காந்தாரக் கலைநயத்தில் இந்த கௌதம புத்தரின் சிலைகள் வடிகக்ப்பட்டிருந்தது. இவைகள் மேற்கு சத்திரபதி மன்னர்களின் கலைநயத்திற்கு எடுத்துகாட்டாகும்.தேவ்னி மோரி விகாரை சுட்ட செங்கற்களால் நிறுவப்பட்டுள்ளது.  

தேவ்னிமோரி குஜராத்திற்கும், இராஜஸ்தான் பகுதிகளுக்கும் இடையே ஒரு வணிக மையமாக விளங்கியது. 

தேவ்னிமோரி தொல்லியல் களத்தில்  மேற்கு சத்ரபதிகள் (கிபி 4-ஆம் நூற்றான்டு வரை),  கூர்ஜர-பிரதிகாரப் பேரரசு (கிபி 5-ஆம் நூற்றாண்டு) காலம் முதல்  முகலாயப் பேரரசு (14-ஆம் நூற்றான்டு) காலம் வரையிலான இந்து மற்றும் பௌத்த சமய தொல்பொருட்கள்  அகழாய்வில் கண்டெடுக்கப்பட்டுள்ளது. இத்தொல்லியல் களம் 1960 மற்றும் 1963-ஆம் ஆண்டுகளுக்கிடையே அகழ்வாய்வு செய்யப்பட்டது..பின்னர் இத்தொல்லியல் களம் மெஷவா ஆற்றின்  நீர்த் தேக்க வெள்ள்த்தால் சிதைந்து போனது.

தேவ்னிமோரி தொல்லியல் களத்தில் கிபி 3 அல்லது 4-ஆம் நூற்றான்டின் கௌதம புத்தரின் சுடுமட்சிலையின் தலைச்சிற்பம் கண்டெடுக்கப்பட்டுள்ளது. 
 

இத்தொல்லியல் களத்தின் தூபிகளிலிருந்து கண்டெடுக்கப்பட்ட மூன்று அலங்காரப் பேழைகளின் ஒன்றில் குறித்த கல்வெட்டில், மேற்கு சத்திரபதி மன்னர் முதலாம் ருத்திரதாமன்  ஆட்சிக் காலம் குறிக்கப்பட்டுள்ளது. தூபிகளிலிருந்து நினைவுச் சின்னங்கள் அடங்கிய மூன்று கற்பேழைகள் கண்டெடுக்கப்பட்டது. 

   

இத்தொல்லியல் களத்தின் ஒரு கல் பேழையில்  கிபி 204-ஆம் ஆண்டு காலத்திய மேற்கு சத்ரபதி மன்னர் முதலாம் ருத்திரதாமன் மற்றும் கிபி 375-ஆம் ஆண்டு காலத்திய  மூன்றாம் ருத்திரசிம்மன் ஆகியவர்களின் நாணயங்கள் கிடைத்துள்ளது.

மற்றொரு கல் பேழையில் மேற்கு சத்திரபதி மன்னர் விஸ்வசேனர் (294-305)மற்றும் முதலாம் ருத்திரதாமன் (305-313) வெளியிட்ட நாணயங்கள் கிடைத்துள்ளது.
## கண்காட்சிகளில்
இலங்கை, மியான்மர், தாய்லாந்து, கம்போடியா போன்ற பௌத்த நாடுகளில் தேவ்னி மோரியில் கிடைத்த பௌத்த நினைவுச் சின்னங்களை கண்காட்சிகளில் வைக்கப்படுகிறது.
## படக்காட்சிகள்

File:Devnimori Stupa.jpg|தேவ்னிமோரி தூபி 
File:Devnimori Buddha statues.jpg|கௌதம புத்தரின் சுடுமட்சிலைகள்
File:Devnimori Bronze figure of Atlantes.jpg|வெண்கலத்தால் ஆன சிலை
File:Devnimori Kshatrapa coins.jpg|மேற்கு சத்திரபதி மன்னர்க்ள் வெளியிட்ட நாணயங்கள் 

## இதனையும் காண்க
* மேற்கு சத்ரபதிகள்
* நகபானர் 
* முதலாம் ருத்திரதாமன்
* மூன்றாம் ருத்திரசிம்மன்  
## மேற்கோள்கள்

## வெளி இணைப்புகள்
*Gujarat tourism - Devni Mori 

பகுப்பு:இந்தியத் தொல்லியற்களங்கள்
பகுப்பு:பௌத்த கட்டிடங்கள்
பகுப்பு:குஜராத்தின் தொல்லியற்களங்கள்
ஜூனியர் சூப்பர் ஸ்டார்ஸ் 3.0

**ஜூனியர் சூப்பர் ஸ்டார் 3** என்பது ஜீ தமிழ் தொலைக்காட்சியில் 10 மார்ச்சு முதல் 22 செப்டம்பர் 2019 ஆம் ஆண்டு வரை மாலை 6:30 மணிக்கு ஒளிபரப்பான உண்மைநிலை குழந்தைகள் போட்டித் திறமை தொலைக்காட்சி நிகழ்ச்சி ஆகும். இது ஜூனியர் சூப்பர் ஸ்டார் என்ற நிகழ்ச்சியின் மூன்றாம் பருவம் ஆகும்.

இந்த நிகழ்ச்சியை கமல், ஷபானா மற்றும் அஞ்சனா ஆகியோர் தொகுத்து வழங்க, பாக்யராஜ், தேவயானி மற்றும் ரச்சித்தா மகாலட்சுமி ஆகியோர் நடுவர்களாக இருந்தனர். இந்த நிகழ்ச்சி 2019 மார்ச் 10 முதல் செப்டம்பர் 22 வரை ஞாயிற்றுக்கிழமைகளில் இரவு 8:00PM மணிக்கு ஜீ தமிழில் ஒளிபரப்பானது. இந்த பருவத்தின் வெற்றியாளர் தீபேஷ்வரன் ஆவார்.

## குறிப்பு
இதில் பங்கேற்பாளர்களாக 4 முதல் 14 வயதுக்குட்பட்ட குழந்தைகள் இருந்தனர். இது குழந்தைகளின் நடிப்பு திறமையை வெளிக்காட்டும் ஒரு நிகழ்ச்சி ஆகும்.

## மேற்கோள்கள்

 
## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குழந்தைகள் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
வைகுந்தபாய் மேத்தா

**வைகுந்த்பாய் மேத்தா** (Vaikunthbhai Mehta) (26 அக்டோபர் 1891 &nbsp; - 27 அக்டோபர் 1964) இவர் இந்திய கூட்டுறவு இயக்கத்தின் முன்னோடித் தலைவராக இருந்தார். குசராத்தின் பவநகர் என்ற இடத்தில் இவர் பிறந்தார். இவர் மும்பை மாநில கூட்டுறவு வங்கியில் (இப்போது மகாராட்டிரா மாநில கூட்டுறவு வங்கி) சுமார் 35 ஆண்டுகள் தடையின்றி தலைமை நிர்வாகியாக பணியாற்றினார். அப்போதைய மும்பை மாநிலத்தின் நிதி மற்றும் ஒத்துழைப்பு அமைச்சராக இருந்த இவர் காதி மற்றும் கிராம தொழில் ஆணையத்தின் முதல் தலைவராகவும் இருந்தார்.  

## கூட்டுறவு இயக்கத்தில் பங்களிப்பு
"கூட்டுறவு பயிற்சி என்பது ஒரு முன்நிபந்தனை மட்டுமல்ல, கூட்டுறவு நடவடிக்கைகளின் நிரந்தர நிபந்தனையாகும்" என்று இவர் கூறினார். கூட்டுறவு துறையில் இவரது பணியால் மகாராட்டிராவின் முன்னோடியான ஒய். பி. சவாண், அமுல் இந்தியாவின் தலைவர் டாக்டர் வர்கீஸ் குரியன், மகாராட்டிராவின் கூட்டுறவுத் தலைவர் குலாப்ராவ் பாட்டீல் போன்ற பல தலைவர்கள் ஈர்க்கப்பட்டனர். இதுபோன்ற மேலும் பல தலைவர்களும் இந்தியாவில் கூட்டுறவு இயக்கத்தை மேற்கொண்டனர்  

## தேசிய கூட்டுறவு மேலாண்மை நிறுவனம்
ஒரு தத்துவஞானியும், சிறந்த கூட்டுறவுத் தலைவருமான இவருக்கு அஞ்சலி செலுத்தும் விதமாக இந்தியாவின் மகாராட்டிரா மாநிலத்தில் புனேவில் உள்ள தேசிய கூட்டுறவு மேலாண்மை நிறுவனத்திற்கு வைகுந்த் மேத்தா தேசிய கூட்டுறவு மேலாண்மை நிறுவனம் என இவரது பெயரிடப்பட்டது, இந்நிறுவனம்) கூட்டுறவு இயக்கத்திற்கான ஒரு அறிவுசார் நரம்பு மையமாக கருதப்படுகிறது. மேலும், 50 ஆண்டுகளுக்கும் மேலாக உச்ச மேலாண்மை பயிற்சி நிறுவனமாக செயல்பட்டு வருகிறது. மேலாண்மை மேம்பாடு, பயிற்சி, ஆராய்ச்சி மற்றும் பல்வேறு கூட்டுறவு நிறுவனங்கள், அரசு துறைகள் மற்றும் பிற தேசிய அமைப்புகளின் ஆலோசனை தேவைகளுக்கு இது பயிற்சியை வழங்குகிறது.  

## நினைவகம்
இந்திய கூட்டுறவு இயக்கத்தில் இவர் செய்த சேவைகளை அங்கீகரிக்கும் விதமாக இந்திய தேசிய கூட்டுறவு ஒன்றியம் புதுதில்லியில் ஆண்டுதோறும் வைகுந்த்பாய் மேத்தா நினைவு சொற்பொழிவுகளை ஏற்பாடு செய்கிறது. இவர் தனது வாழ்நாள் முழுவதும் கூட்டுறவு சித்தாந்தத்தை ஆதரித்திருந்தார்.  

## குறிப்புகள்

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:1964 இறப்புகள்
பகுப்பு:1891 பிறப்புகள்
எழுமீன்

**எழுமீன்** அல்லது **சப்தரிசி** என்றழைக்கப்படும் விண்மீன் கூட்டம் எளிதாக வானில் காணக்கூடிய ஏழுமீன்கள் அடங்கிய ஒரு விண்மீன் கூட்டம். இதனை ஆங்கிலத்தில் Ursa Major (பெருங்கரடி) என்றும் அமெரிக்காவில் "Big Dipper" (பெரும் கைவண்டி)  என்றும் அழைக்கின்றார்கள். இந்த ஏழு விண்மீன்களில் ஆறு மீன்கள் இரண்டாம் அலகு வெளிச்சம் கொண்டவை. நான்கு விண்மீன்கள் ஒரு தொட்டிபோன்ற பகுதியுடைய வண்டியின் நான்கு முனைகள் போலவும், மூன்று விண்மீண்கள் தொட்டியின் கைப்பிடி போலவும் காட்சியளிக்கும். கடலில் செல்லும்பொழுது வழியறிய (வடதிசையை அறிய) மிக முக்கியமான வடமீன் (போலாரிசு, Polaris) என்னும் மீனை அடையாளம் காண இந்த ஏழுமீன் கூட்டம் உதவும். கைப்பிடி போல் உள்ள பகுதியில் இருந்து விலகி உள்ள தொட்டியின் பகுதியாகிய இரண்டு விண்மீன்களை இணைத்து நீட்டினால் வடமுனை விண்மீனைக் காணலாம். தொட்டியின் ஆழம் போல ஏறத்தாழ 5 மடங்கு நீளம் நீட்டிய இடத்தில் இருக்கும். இந்த வடமீன், எழுமீன் கூட்டத்தைப்போலவே காட்சியளிக்கும் இன்னொரு சிறிய எழுமீன் கூட்டத்தின் கைப்பிடியின் கடைசி மீனாக இருக்கும். இந்த சிறிய எழுமீன் கூட்டத்தைச் *சிறிய கரடி* (Ursa minor) அல்லது *சிறிய தொட்டி* என்றழைப்பார்கள்.

## பெயர்களும் இடங்களும்

இலத்தீன மொழியில் ஊர்சா (Ursa) என்றால் கரடி என்று பொருள்படும், Major என்பது பெரிய என்று பொருள்படும். எனவே பெரிய கரடி அல்லது பெருங்கரடி என்று குறிக்கப்பெறுகின்றது. ஏழு விண்மீன்கள் உள்ளதால் எழுமீன் என்று சங்கக் காலம் தொட்டு வழங்கப்பெறுகின்றது. நற்றிணை 231 இல் "கைதொழு மரபி னெழுமீன் போல " என்று குறிக்கப்பெற்றுள்ளது.

### மேற்குலக வானியல்
கரடி என்பது ஓமரின் கிரேக்க மரபிலும், மெசபத்தோமியாவின் மரபில் "wain" என்றும் குறிக்கப்பெறுகின்றது In இலத்தீன், these seven stars were known as the "Seven Oxen" (**', from **').

அயர்லாந்திலும் ஐக்கிய இராச்சியத்திலும் இந்த எழுமீன் கூட்டத்தை கலப்பை (Plough) என்றழைக்கின்றானர். இடாய்ச்சு மரபில் பெரிய வண்டி (Großer Wagen)

## விண்மீன்கள்
பெருங்கரடி என்னும் எழுமீன் கூட்டத்துக்குள் பேயர் குறியீடு (Bayer designation) என்பதன்படி  கிரேக்க எழுத்துகளின் வரிசைப்படி பெயர்கள் தொட்டிப் பகுதியில் இருந்து கைப்பிடி வரை குறிக்கப்பெறுகின்றது.

## அடிக்குறிப்புகளும் மேற்கோள்களும்

பகுப்பு:விண்மீன் கூட்டங்கள்
பகுப்பு:பெருங்கரடி (விண்மீன் குழாம்)
இந்திய புவியியல் ஆய்வு மையம்

**இந்திய புவியியல் ஆய்வு மையம்** (The Geological Survey of India, GSI) 1851 ல் நிறுவப்பட்ட ஒரு இந்திய அறிவியல் நிறுவனமாகும். இது இந்திய அரசின் சுரங்க அமைச்சகத்தின் கீழ் உள்ள அமைப்பாகும். இது உலகின் மிகப் பழமையான புவியியல் ஆய்வு மைய அமைப்புகளில் இரண்டாவது பழமையான அமைப்பாகும். நில அளவை மற்றும் ஆய்வுகளை மேற்கொள்வதற்காக நிறுவப்பட்டது. 

## வரலாறு
பிரித்தானியாவின் வளங்களை மேம்படுத்தவும், தொழிற்சாலைகளுக்கு தேவையான மூலப்பொருட்களை அனுப்பவும் காலனியாதிக்கதின் கீழிருந்த இந்தியாவில் இவ்வமைப்பு துவக்கப்பட்டது. இந்தியாவின் கிழக்கு பகுதியில் நிலக்கரி குறித்த ஆய்வுகளுக்காக டேவிட் ஹிரம் வில்லியம்ஸ் நியமிக்கப்பட்டார்.,  

## நோக்கம்
எஃகு, நிலக்கரி, உலோகம், சிமென்ட், மின் தொழில்கள் குறித்த தகவல்களை அரசு மற்றும் தனியார் நிறுவனங்களுக்கு ஆய்வு செய்து வழங்கிவருகின்றது. 
மேலும் சர்வதேச புவி அறிவியல் மன்றங்களில் அலுவல்முறை பங்கேற்பாளராகவும் இருந்து வருகின்றது.

## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்திய அறிவியல் நிலையங்கள்
கொடிகுத்தி மலை

**கொடிகுத்திமலை** (*Kodikuthimala*) என்பது தென்னிந்திய மாநிலமான கேரளத்தின், மலப்புறம் மாவட்டத்தில் உள்ள மலை வாழிடம் ஆகும். இது மலப்புறத்தின் உதகமண்டலம் என்றும் அழைக்கபடுகிறது.  இது வெட்டத்தூர் மற்றும் தாஷ்கோடு கிராமங்களில், கடல் மட்டத்திலிருந்து 522 மீ உயரத்தில் அமைந்துள்ளது. இதன் உயர்ந்த பகுதியானது அம்மினிக்கடன் மலை ஆகும். 

மேற்குத் தொடர்ச்சி மலையைத் தவிர கேரளத்தில் 5 மிகப்பெரிய மலைகள் உள்ளன. 

அவைகளில் மூன்று  மலப்புரம் மாவட்டத்திலும், ஒன்று பாலக்காடு மாவட்டதிலும்,  ஒன்று கண்ணூர் மாவட்டதிலும் உள்ளனது. உயரத்தைப் பொறுத்தவரை இது மலப்புரம் மாவட்டத்தில் இரண்டாவது மிக உயர்ந்த மலை ஆகும். 

ஆங்கிலேயர்கள் தங்கள் நில அளவையின் போது இந்த மலை உச்சியில் தங்கள் கொடியை ஏற்றிவைத்தனர். இதனால் இது கொடிகுத்திமலை என்ற பெயரைப் பெற்றது. ஏறக்குறைய இரண்டு தசாப்தங்களுக்கு முன்புதான் இந்த மலை கேரள சுற்றுலா வரைபடத்தில் இடம்பெறத் தொடங்கியது.    இந்த பகுதியில் சுமார் 70 ஏக்கர் நிலத்தை சுற்றுலாத் துறை பல்வேறு திட்டங்களுக்காக ஒதுக்கியுள்ளது. கொடிகுத்திமலையில் சுற்றுலா பயணிகளின் வசதிக்காக கடல் மட்டத்திலிருந்து 1,713 அடி உயரத்தில், ஒரு காட்சி கோபுரம் அமைக்கபட்டுள்ளது. 

மலையின் மாறுபட்ட நிலப்பரப்பு காரணமாக கொடிகுத்திமலையின் உச்சியில் மலையேறுவது ஒரு சவாலான பணியாகும்.    

பொதுவாக கொடிகுத்திமலைக்கு பயணம் மேற்கொள்ள சரியான காலம் செப்டம்பர் முதல் மே வரை.    இது &nbsp; பாலக்காட்டில் இருந்து 66 கி.மீ. தொலைவிலும், &nbsp; மலப்புரத்திலிருந்து 32 கி.மீ. தொலைவிலும், &nbsp; பெரிந்தல்மண்ணையிலிருந்து 9 கி.மீ. தொலைவிலும், &nbsp; கோழிக்கோட்டில் இருந்து 82 கி.மீ. தொலைவிலும் உள்ளது  

## குறிப்புகள்

பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:கேரள மலை வாழிடங்கள்
கோட்டக்குன்னு

வலது|thumb|300x300px| கோட்டக்குன்னு என்பது கேரளாவின் மலப்புரத்தில் உள்ள ஒரு அழகிய சுற்றுலாத் தலமாகும்.
**கோட்டக்குன்னு** (*Kottakkunnu*) என்பது தென்னிந்தியாவின்,  கேரள மாநிலத்தின், மலப்புறத்தில் அமைந்துள்ள ஒரு  சுற்றுலாத்தலமாகும். மலப்புறம் நகரின் மையப்பகுதியில் அமைந்திருக்கும் கோட்டக்குன்னு ஏராளமான உள்நாட்டு மற்றும் சர்வதேச சுற்றுலாப் பயணிகளை ஈர்க்கிறது. 

## கண்ணோட்டம்
மலப்புறத்தின்  மரைன் டிரைவ் என அழைக்கப்படும் கோட்டக்குன்னு .ஒரு மலை பூங்காவாகும். கோட்டக்குன்னு பூங்காவில் திறந்த வெளி அரங்கம், லலித் கலா அகாடமி கலை காட்சியகம், நீர் விளையாட்டு பூங்கா, சாகச பூங்கா, குழந்தைகள் போக்குவரத்து பூங்கா, பலூன் பூங்கா, 16 டி திரைப்படம் ஆகியவை உள்ளன. ஒவ்வொரு வார இறுதி நாட்களிலும்,  ஈகைத் திருநாள், ஓணம், புத்தாண்டு  போன்ற சிறப்பு நாட்களின்போதும் இங்கு  நீரூற்று மற்றும் லேசர் நிகழ்ச்சிகள் நடக்கும். கோட்டக்குன்னில் கோழிக்கோடு சாமூதிரி மன்னர்களின் பழைய கோட்டையின் சிதிலங்களைக் காணலாம். வரலாற்று சிறப்புமிக்க இந்த மலை ஆண்டுக்கு லட்சக்கணக்கான மக்களை ஈர்க்கிறது. இந்த அழகிய  இடம் மலப்புறம் நகரத்தின் மையப்பகுதியில் உள்ள மாவட்ட ஆட்சியரகத்துக்கு அருகிலுள்ள கன்டோன்மென்ட் மலையை நெருங்கி உள்ளது. இது &nbsp; கோழிக்கோட்டிலிருந்து 51 கி.மீ. தொலைவிலும்,  &nbsp; கோட்டக்கலில் இருந்து  12 கி.மீ. தொலைவிலும்,  &nbsp; கோழிக்கோடு பன்னாட்டு வானூர்தி நிலையத்திலிருந்து 25 கி.மீ. தொலைவிலும்,  &nbsp; அங்காடிபுரம் தொடருந்து நிலையத்திலிருந்து 17 கி.மீ தொலைவிலும் மற்றும் &nbsp; திரூர் தொடருந்து நிலையத்திலிருந்து 29 கி.மீ. தொலைவிலும் உள்ளது. இங்கு இரவு 9 மணி வரை பார்வையாளர்கள் அனுமதிக்கப்படுவார்கள்.   அப் ஹில் அருகிலேயே அமைந்துள்ள கே.எஸ்.ஆர்.டி.சி பேருந்து நிலையம் அருகிலுள்ள பேருந்து நிலையமாகும். 

## முதன்மை திட்டம்
நுழைவுச்சீட்டின் வாயிலாக மாநிலத்தில் அதிக வருமானம் ஈட்டும் சுற்றுலா தலங்களில் ஒன்றான கோட்டக்குன்னு உள்ளது. இதை அனைத்து வகையான பொழுதுபோக்கு அம்சங்களையும் கொண்ட ஒரே இடமாக மாற்ற சுற்றுலாத்துறை திட்டமிட்டுள்ளது. 100 கோடி ரூ மதிப்புள்ள கோட்டக்குன்னு முதன்மைத் திட்டத்தை 2015 ஆம் ஆண்டில் சுற்றுலா அமைச்சர் துவக்கி வைத்தார். இத்திட்டத்தின் கீழ் சில கூறுகள் திறக்கப்பட்டுள்ளன, மேலும் பல பணிகள் நடந்து வருகின்றன. 
thumb| கோட்டக்குன்னு மழாவீடு

## குறிப்புகள்

பகுப்பு:கேரளத்திலுள்ள பொழுதுபோக்குப் பூங்காக்கள்
பகுப்பு:மலப்புறம் மாவட்டத்திலுள்ள சுற்றுலாத் தலங்கள்
வின்சென்சோ பரோன்

**வின்சென்சோ பரோன்** *(Vincenzo Barone)* இத்தாலி நாட்டைச் சேர்ந்த ஒரு வேதியியலாளர் ஆவார். 1952 ஆம் ஆண்டு நவம்பர் மாதம் 8 ஆம் நாள் இத்தாலியின் அங்கோனா நகரத்தில் இவர் பிறந்தார். கோட்பாட்டு மற்றும் கணக்கீட்டு வேதியியல் துறையில் நிபுணத்துவம் பெற்றவராக இவர் செயல்பட்டார்.

1994 ஆம் ஆண்டில்  நேபிள்சு பல்கலைக்கழகத்தில் இயற்பிய வேதியியல் பாட முழு பேராசிரியராகவும், 2009 ஆம் ஆண்டு முதல் சுகூலா நார்மலே சுப்பீரியோர் டி பிசா எனப்படும் உயர்கல்வி நிறுவனம் லா நார்மலேவில்  கோட்பாட்டு மற்றும் கணக்கீட்டு வேதியியல் பேராசிரியராகவும் பணியாற்றியுள்ளார். 2016 ஆம் ஆண்டு சுகூலா நார்மலின் இயக்குநராகவும் தேர்ந்தெடுக்கப்பட்டார். பேராசிரியர்கள் குழுவுடன் ஏற்பட்ட மோதல் காரணமாக எழுந்த நம்பிக்கையில்லா வாக்கெடுப்பு காரணமாக 2019 ஆம் ஆண்டு இப்பதவியை விட்டு விலகினார்.

2011 முதல் 2013 வரை இத்தாலிய வேதியியல் கழகத்தின் தலைவராக இருந்துள்ளார்.  குவாண்டம் மூலக்கூறு அறிவியல் அகாடமி, ஐரோப்பிய அறிவியல் அகாடமி, மற்றும் இராயல் வேதியியல் கழகம் ஆகியவற்றின் உறுப்பினராகவும் இருந்துள்ளார். 
## மேற்கோள்கள்

## புற இணைப்புகள்
* Vera Köster: New SCI President — Interview with Vincenzo Barone // ChemViews. — 2011. — 8 February. — ISSN 2190-3735. — .
* Marco Magrini: Le scienze di Pisa, Firenze e Siena: isole nella corrente // Il Sole 24 ore, 22 February 2012.
* Alex Saragosa: La chimica cambia la sua formula // Il Venerdì di Repubblica, 25 March 2011.
* Di Mario Neri: Barone, nuovo direttore della Normale: «È vero, siamo settari: apriamoci di più» // Il Tirreno, 16 June 2016.

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:இத்தாலிய அறிவியலாளர்கள்
லாக்கப் (2020 திரைப்படம்)

**லாக்கப்** (*Lock Up*) ஒரு 2020 இந்திய தமிழ்த் திரைப்படம். இந்த திரைப்படத்தின் இயக்குநர்  நிதின் சத்யா . இந்த திரைப்படத்தில் வைபவ் , வெங்கட் பிரபு மற்றும் வாணி போஜன் ஆகியோர் நடிக்கின்றனர் . இது ஆகஸ்ட் 14 அன்று ஜீ5 இல் வெளியிடப்பட்டது.

## நடிகர்கள்

* வைபவ் வசந்த்யாக
* மூர்த்தியாக வெங்கட் பிரபு
* வாணி போஜன் மீனாவாக
* பூர்ணா மல்லிகாவாக
* காவல்துறை ஆய்வாளர் இல்லவராசியாக ஈஸ்வரி ராவ்
* மிமி கோபி சம்பத்யாக
* மல்லிகாவின் கணவராக பொராலி திலீபன்
* உதவி ஆணையராக ஜெயராஜ்
* ராமராக விஜயமுத்து
* ராமரின் சகோதரராக ஜெய் ஆனந்த்
* மீனாவின் தந்தையாக சாதையா
* எஸ்.ஐ.குமாராக மேனக்ஷா
* தலைமை காவலர்யாக"பிளாக் ஷீப்" ராம் நிஷாந்த்
* அன்புவாக பி.ஜி.விஷ்வா
* அன்புவாக ஜெயவன்னன் மற்றும் அகிலாவின் தாத்தாவாக
* அகிலாவாக திஷா ரபுராம்
* புதிய ஆய்வாளராக திலீபன்(சிறப்புத் தோற்றம் )

## தயாரிப்பு

இந்தத் திரைப்படத்தின் தயாரிப்பு 2019 இல் தொடங்கியது மற்றும் தொலைக்காட்சி நடிகை வாணிபோஜனின்  திரைப்படமாக இது கருதப்பட்டது. இப்படத்தை நடிகர் நிதின் சத்யா தயாரித்துள்ளார் , மேலும் வைபவ் மற்றும் வெங்கட்பிரபு நடித்த இரண்டு ஊழல் காவலர்களாக நடித்துள்ளனர்.  நிதின் சத்யா முன்பு வைபவ் மற்றும் வெங்கட் பிரபு ஆகியோருடன் *[[சென்னை 600028 II]]* இல் பணிபுரிந்தார் . * லாக்கப்* என்ற தலைப்பு தேர்ந்தெடுக்கப்பட்டது, ஏனெனில் இந்த படம் ஒரு காவல் துறை மற்றும் பல உண்மையான சம்பவங்களை அடிப்படையாகக் கொண்டது.  இந்த திரைப்படமானது ஓரு புது முயற்சியாக விளம்பரப்படுத்தப்பட்டது. இதில் வைபவ் ஒரு காவல் அதிகாரியாக நடிக்கிறார், இருப்பினும் அவர் *டானாவில்* (2020) ஒரு காவல்துறை அதிகாரியாக நடித்தார் .  வெங்கட்பிரபு  முதல்முறையாக எதிரியாக சித்தரிக்கிறார்.

## வெளியீடு

*லாக் கப்* 2020 ஆகஸ்ட் 14 அன்று ஊடக சேவையான ஜீ5 இல் வெளியிடப்பட்டது .  தயாரிப்புக்குப் பிந்தைய பணிகள் முடிந்தபின், இது 2019 நவம்பரில் ஒரு நாடக வெளியிடாக வெளியிட திட்டமிடப்பட்டது.  இருப்பினும், படத்தின் தாமதம் மற்றும் அடுத்தடுத்த கோவிட்-19தொற்றுநோய் ஆகியவை காரணமாக நாடக வெளியீடு கைவிடப்பட்டது.

## மேற்கோள்கள்

## வெளி இணைப்புகள்
*

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆனந்த் மகிந்திரா

**ஆனந்த் கோபால் மகிந்திரா** (Anand Mahindra) (பிறப்பு: மே 1, 1955) ஓர் இந்திய பில்லியனர் தொழிலதிபரும், மும்பையை தளமாகக் கொண்ட மகிந்திரா குழுமம் என்ற வணிக நிறுவனத்தின் தலைவருமாவார். இக்குழு விண்வெளி, வேளாண் வணிகம், வர்த்தகச் சந்தை, வாகனம், கட்டுமான உபகரணங்கள், பாதுகாப்பு, எரிசக்தி, பண்ணை உபகரணங்கள், நிதி மற்றும் காப்பீடு, தொழில்துறை உபகரணங்கள், தகவல் தொழில்நுட்பம், தளவாடங்கள், *நில வணிகம்* மற்றும் சில்லறை விற்பனை ஆகிய துறைகளில் செயல்பட்டு வருகிறது. இவர் மகிந்திரா அண்டு மகிந்திராவின் இணை நிறுவனர் செகதீசு சந்திர மகிந்திராவின் பேரன் ஆவார்

2020 ஆம் ஆண்டு சனவரி நிலவரப்படி, இவரது நிகர மதிப்பு 6 1.6 பில்லியன் என மதிப்பிடப்பட்டுள்ளது. இவர் ஆர்வர்டு பல்கலைக்கழகம் மற்றும் ஆர்வர்டு வர்த்தகப் பள்ளியின் பழைய மாணவராவார். 1996 ஆம் ஆண்டில், இந்தியாவில் நலிந்த சிறுமிகளுக்கு கல்வியை ஆதரிக்கும் *நன்கி காளி* என்ற ஓர் அரசு சாரா அமைப்பை நிறுவினார்.

## ஆரம்ப கால வாழ்க்கை
ஆனந்த் மகிந்திரா 1955 ஆம் ஆண்டு மே 1 ஆம் தேதி இந்தியாவின் மும்பையில் மறைந்த தொழிலதிபர் ஆரிசு மகிந்திரா மற்றும் இந்திரா மகிந்திரா ஆகியோருக்கு பிறந்தார். ஆனந்திற்கு அனுசா சர்மா மற்றும் ராதிகா நாத் என்ற இரண்டு சகோதரிகள் உள்ளனர். லவ்டேல்  இலாரன்சு பள்ளியில் தனது ஆரம்ப பள்ளிப்படிப்பை முடித்தார். பின்னர் ஆர்வர்டு பல்கலைக்கழகத்தில் திரைப்படத் தயாரித்தல் மற்றும் கட்டிடக்கலை ஆகியவற்றைப் பயின்றார். 1981 ஆம் ஆண்டில், ஆர்வர்டு வர்த்தகப் பள்ளியில் வணிக மேலாண்மையில் முதுகலை படிப்பை  நிறைவு செய்தார்.

## தனிப்பட்ட வாழ்க்கை
ஆனந்த் ஒரு பத்திரிகையாளராக இருந்த அனுராதா என்பவரை மணந்தார். இவரின் மனைவி *வெர்வ்* என்ற பத்திரிகையைத் தொடங்கினார். இவர் தற்போது *வெர்வ்* மற்றும் *மேனுசு* வேர்ல்ட் பத்திரிகைகளின் ஆசிரியராக உள்ளார். இவர்களுக்கு திவ்யா, ஆலிகா என்ற இரண்டு மகள்கள் உள்ளனர்.

## மேற்கோள்கள்

## புற இணைப்புகள்

* CNN on Anand
* Anand Mahindra Business India's Business Man of the Year 2007
* Anand on CNN Talk Asia
* NSC Chairman Profile 
* Building a Knowledge Economy on Growth 

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:1955 பிறப்புகள்
பகுப்பு:இந்திய கோடீசுவரர்கள்
பகுப்பு:மகிந்திரா குழுமங்கள்
வடிவேல் பாலாஜி

**வடிவேல் பாலாஜி** (*Vadivel Balaji*, 17 பிப்ரவரி 1975 - 10 செப்டம்பர் 2020) ஓர்  இந்திய தமிழ் தொலைக்காட்சி நகைச்சுவை நடிகர், மிமிக்ரி கலைஞர் மற்றும் திரைப்பட நடிகர் ஆவார். இவர் தொலைக்காட்சி நிகழ்ச்சிகளில், பிரபல தமிழ் நகைச்சுவை நடிகர் வடிவேலுவின் குரலைப் பின்பற்றியதற்காக பார்வையாளர்களிடையே புகழ் பெற்ற பின்னர், இவர் **வடிவேல்** என்ற புனைப்பெயரைப் பெற்றார். தொலைக்காட்சித் துறையில் தனது படைப்புகளுக்கு நன்கு அறியப்பட்ட இவர், ஸ்டார் விஜய் தொலைக்காட்சி நிகழ்ச்சிகளான கலக்கப் போவது யாரு?, சிரிச்சா போச்சு மற்றும் அது இது எது போன்றவற்றில் தோன்றினார். ரியாலிட்டி தொலைக்காட்சி நிகழ்ச்சியான ஜோடி நம்பர் ஒன்னின், எட்டாவது சீசனில் போட்டியாளராகவும் பங்கேற்றார்.

## தனிப்பட்ட வாழ்க்கை
இவர் ஜோதிலட்சுமி என்பவரை மணந்தார். இவர்களுக்கு ஸ்ரீகாந்த் மற்றும் ஸ்ரீதேவி என இரண்டு பிள்ளைகள் உள்ளனர்.

## இறப்பு
24 ஆகத்து 2020 அன்று, மாரடைப்பு ஏற்பட்டதால் சென்னையில் உள்ள தனியார் மருத்துவமனையில் அனுமதிக்கப்பட்டார். பிறகு ராஜீவ் காந்தி அரசு மருத்துவமனையில் அனுமதிக்கப்பட்டிருந்த இவர், சிகிச்சை பலனின்றி செப்டம்பர் 10, 2020 அன்று காலை, தனது 45 ஆவது வயதில் இறந்தார்.

## நடித்த திரைப்படங்கள்
* யாருடா மகேஷ் (2013)
* சுட்ட பழம் சுடாத பழம் (2016)
* கோலமாவு கோகிலா (2018)

## மேற்கோள்கள்

## வெளி இணைப்புகள்
* 

பகுப்பு:1975 பிறப்புகள்
பகுப்பு:2020 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:மதுரை மாவட்ட மக்கள்
ஜம்புவுலு

**ஜம்புவுலு** (*Jambavulu*) எனப்படுவோர் இந்திய மாநிலமான தமிழ்நாடு, ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு  சாதியினர் ஆவார்.
இச்சமூகத்தினர்  தங்களை ஆதி ஜம்புவுலு  என்றும்  அழைத்துக் 
கொள்கின்றனர். இவர்கள்  விஜயநகர ஆட்சியின்   காலத்தில்    ஆந்திராவில் இருந்து   தமிழகம் வந்தனர். பெரும்பாலும் தோல் பணியாளர்களாகவே அறியப்பட்ட இம்மக்கள் தற்போது விவசாயக் கூலிகளாகவும் உள்ளனர்.இச்சமூகத்தினர்  மாதிகா இனத்தவர்களை  ஒத்திருக்கின்றனர். தமிழ்நாடு அரசு இட ஒதுக்கீட்டு பட்டியலில், இவர்கள் பட்டியல் பிரிவில் உள்ளனர்.

பகுப்பு:சாதிகள்
பகுப்பு:தெலுங்குச் சமூகங்கள்
சூரம்பட்டி அணை

**சூரம்பட்டி அணை** (*Surampatti Dam*)  என்பது தமிழ்நாட்டின், ஈரோடு மாவட்டம், ஈரோடு மாநகராட்சிக்கு உட்பட்ட பகுதியில் உள்ள ஒரு சிறிய அணையாகும். இந்த அணையானது இரண்டு ஏக்கர் பரப்பளவும், ஏழு அடி உயரமும் தண்ணீரைத் தேக்ககிவைக்ககூடியதாகவும் கட்டபட்டுள்ளது. இதன் நீர் ஆதாரமாக மழை நீரூம், கீழ்பவானி கால்வாயின் கசிவு நீரும் உள்ளது. இந்த அணையில் சேகாரமாகும் நீர் ஊத்துக்குளி பாசன வாய்களில் திறந்துவிடப்படுகிறது.   

## மேற்கோள்கள்

பகுப்பு:ஈரோடு மாவட்டத்திலுள்ள அணைகள்
மகிந்திரா குழுமம்

**மகேந்திரா குழுமம் (Mahindra Group)** என்பது மகாராட்டிராவின் மும்பையைத் தலைமையிடமாகக் கொண்ட ஒரு இந்திய பன்னாட்டு நிறுவனம் ஆகும். இது உலகம் முழுவதும் 100 க்கும் மேற்பட்ட நாடுகளில் செயல்படுகிறது. இந்தக் குழுமம் விண்வெளி, வேளாண் வணிகம், சந்தைக்குப்பிறகான வர்த்தகம், வாகன உற்பத்தி, வாகன் உதிரி பாகங்கள், கட்டுமான உபகரணங்கள், பாதுகாப்பு, எரிசக்தி, பண்ணை உபகரணங்கள், நிதி மற்றும் காப்பீடு, தொழில்துறை உபகரணங்கள், தகவல் தொழில்நுட்பம், ஓய்வு மற்றும் விருந்தோம்பல், தளவாடங்கள், அசையாச் சொத்து வணிகம், சில்லறை விற்பனை, பயன்பாட்டு வாகனங்கள், இரு சக்கர வாகனங்கள் போன்றவற்றில் ஈடுபட்டு வருகிறது. மேலும், இந்தியாவில் உழவு இயந்திரங்களில் சந்தைத் தலைமையுடன் இது மிகவும் புகழ்பெற்ற இந்திய தொழில்துறை நிறுவனங்களில் ஒன்றாக கருதப்படுகிறது  .

## வரலாறு
மகிந்திரா அண்டு மகிந்திரா 1945 ஆம் ஆண்டில் முகம்மது அண்டு மகிந்திராவாக சகோதரர்கள் ஜே. சி. மகிந்திரா, கே. சி. மகிந்திரா மற்றும் பஞ்சாபின் லூதியானாவில் மாலிக் குலாம் முகமது ஆகியோரால் எஃகு வர்த்தகம் செய்ய இணைக்கப்பட்டது. 1947 இல் இந்தியப் பிரிவினையைத் தொடர்ந்து, மாலிக் குலாம் முகமது நிறுவனத்தை விட்டு வெளியேறி பாக்கித்தானுக்கு குடிபெயர்ந்தார். அங்கு அவர் புதிய மாநிலத்தின் முதல் நிதி மந்திரி ஆனார் (பின்னர் 1951 இல் மூன்றாவது தலைமை ஆளுநர்). 1948 ஆம் ஆண்டில், கே.சி.மகிந்திரா நிறுவனத்தின் பெயரை மகிந்திரா அண்டு மகிந்திரா என்று மாற்றினார்.

எஃகு துறையில் தங்கள் நிபுணத்துவத்தை வளர்த்துக் கொண்ட மகிந்திரா சகோதரர்கள் இங்கிலாந்து வணிகர்களுடன் எஃகு வர்த்தகம் செய்யத் தொடங்கினர். அவர்கள் இந்தியாவில் வில்லிஸ் ஜீப் வாகனததைத் தயாரிப்பதற்கான ஒப்பந்தத்தையும் பெற்றனர். மேலும், 1947 இல் அவற்றைத் தயாரிக்கத் தொடங்கினர். 1956 வாக்கில், நிறுவனம் மும்பை பங்குச் சந்தையில் பட்டியலிடப்பட்டது. 1969 வாக்கில் நிறுவனம் பயன்பாட்டு வாகனங்கள் மற்றும் உதிரி பாகங்கள் ஏற்றுமதியாளராக உலக சந்தையில் நுழைந்தது. பல இந்திய நிறுவனங்களைப் போலவே, மகிந்திராவும் லைசென்சு இராச்சியக் கட்டுப்பாடுகள் மூலம் பிற தொழில்களில் விரிவடைந்தது. மகிந்திரா 1982 இல் ஒரு உழவு இயந்திரப் பிரிவையும் 1986 இல் ஒரு தொழில்நுட்ப பிரிவையும் (இப்போது மகிந்திரா  தொழில்நுட்பம் ) உருவாக்கியது. கூட்டு முயற்சிகளாலும், கிரீன்ஃபீல்ட் முதலீடுகள் மூலமும் அதன் செயல்பாடுகளை பன்முகப்படுத்திக் கொண்டிருக்கிறது.

1994 வாக்கில், குழு மிகவும் மாறுபட்டது. அது ஒரு அடிப்படை மறுசீரமைப்பை மேற்கொண்டது. ஆறு மூலோபாய வணிக அலகுகளாகப் பிரித்தது: தானியங்கி ; பண்ணை உபகரணங்கள் ; உட்கட்டமைப்பு ; வர்த்தக மற்றும் நிதிச் சேவைகள் ; தகவல் தொழில்நுட்பம் ; மற்றும் தானியங்கி கூறுகள் (உள்நாட்டில் சிஸ்டெக் என அழைக்கப்படுகிறது). புதிய நிர்வாக இயக்குநராக ஆனந்த் மகிந்திரா, 2000 ஆம் ஆண்டில் ஒரு புதிய சின்னத்துடன் இந்த மறுசீரமைப்பையும், 2002 ஆம் ஆண்டில் மகிந்திரா இசுகார்பியோவை (முழுமையாக உள்நாட்டில் வடிவமைக்கப்பட்ட வாகனம்) வெற்றிகரமாக அறிமுகப்படுத்தினார். உற்பத்தி மற்றும் உற்பத்தி முறைகளில் மாற்றியமைப்பதன் மூலம், இந்த மாற்றங்கள் நிறுவனத்தை மிகவும் போட்டித்தன்மையடையச் செய்ய உதவியது, அதன் பின்னர் குழுவின் நற்பெயரும், வருவாயும் குறிப்பிடத்தக்க அளவில் உயர்ந்துள்ளன. தற்போது, இந் நிறுவனம் இந்தியாவின் 20 பெரிய நிறுவனங்களில் ஒன்றாகும்  2009 ஆம் ஆண்டில், *போர்ப்ஸ்* இதழ் உலகின் சிறந்த 200 நிறுவனங்களில் இதனை தரவரிசைப்படுத்தியது.

## மேற்கோள்கள்

## வெளி இணைப்புகள்
*
*PayBima

பகுப்பு:இந்திய தொழிற் குழுமங்கள்
பகுப்பு:மகிந்திரா குழுமங்கள்
அசரம்

**அசுமல் சிருமழனி ஹர்பழனி** (பிறப்பு 17 ஏப்ரல் 1941) என்கிற **அசரம்** ஓர் சர்ச்சைக்குரிய இந்திய  சாமியார். தற்போது இவர் ஒரு கற்பழிப்பு வழக்கில் சிக்கி ஆயுள்தண்டனையை அனுபவித்து வருகிறார். 1970களின் முற்பகுதியில் பொதுவெளியில் வரத் தொடங்கிய இவர், 2013 ஆம் ஆண்டளவில் இந்தியாவிலும் வெளிநாட்டிலும் 400 க்கும் மேற்பட்ட ஆசிரமங்களை நிறுவியுள்ளார். மேலும் இவரது மத சொற்பொழிவுகளுக்கு அரசியல்வாதிகள் மற்றும் பொது மக்களிடையே பெரும் வரவேற்பு இருந்தது.

சட்டவிரோத அத்துமீறல், கற்பழிப்பு மற்றும் வழக்கின் சாட்சியை சேதப்படுத்தியது என்று இவர் மீது பல சட்ட நடவடிக்கைகள் மேற்கொள்ளப்பட்டன. 2018 ஏப்ரலில், அசரம் 18 வயதுக்குட்பட்ட சிறுமியை பாலியல் பலாத்காரம் செய்ததாக குற்றம் நிருபிக்கப்பட்டு குற்றவாளி எனக் அறிவிக்கபட்டார். தற்போது ஜோத்பூர் சிறையில் ஆயுள் தண்டனை அனுபவித்து வருகிறார். 2017 ஆம் ஆண்டு டிசம்பர் இல், அசரம் ஒரு *போலி சாமியார்* என  இந்து மதம் முனிவர்கள், துறவிகள் மற்றும் சாதுக்கள் அடங்கிய அகில இந்திய சாதுக்கள் கூட்டமைப்பு அறிவித்தது.

## தனிப்பட்ட வாழ்க்கை
அசரம் லக்ஷ்மி தேவி என்ற பெண்ணை திருமணம் செய்துள்ளார். இவர்களுக்கு இரண்டு குழந்தைகள் உள்ளனர். மகன் நாராயண் சாய் மற்றும் மகள் பாரதி தேவி. இவர்களின் மகன் நாராயண் சாய் ஆசாரமுடன் பணிபுரிந்தார்.

## குறிப்புகள்

பகுப்பு:வாழும் மக்கள்
பகுப்பு:1941 பிறப்புகள்
சியாமலா பப்பு

**சியாமலா பப்பு** (21 மே 1933 - 7 செப்டம்பர் 2016) ஓர் இந்திய வழக்கறிஞர். இவர் இந்திய உச்சநீதிமன்றத்தில் பயிற்சி பெற்ற மூத்த ஆலோசகர்களில் ஒருவராகவும் இருந்தார்.    இவர் இந்திய சட்ட ஆணையத்தில் உறுப்பினராகவும் இருந்துள்ளார். அப்போது பல மாநாடுகளில் கலந்து கொண்டு முக்கிய உரைகளை நிகழ்த்தியுள்ளார். இவர் டெல்லி பல்கலைக்கழகத்தின் மிராண்டா ஹவுஸின் முன்னாள் மாணவர்.  இவர் இந்திய உச்ச நீதிமன்ற பார் அசோசியேஷனின் உறுப்பினராகவும் மற்றும் இந்தியாவின் வளர்ச்சி மற்றும் சுகாதாரத்திற்கான சுயாதீன ஆணையத்தின் முன்னாள் உறுப்பினராகவும் இருந்தார். இவர் 1973–74 காலப்பகுதியில் தனது மிராண்டா ஹவுஸின் நிர்வாகக் குழுவின் உறுப்பினராகவும் பணியாற்றினார்.   

சமுதாயத்திற்கு இவர் செய்த பங்களிப்புகளுக்காக, இந்தியாவின் நான்காவது மிக உயர்ந்த விருதான பத்மஸ்ரீயினை இவருக்கு இந்திய அரசு 2009 இல் வழங்கியது.  இவர் 2016 ஆம் ஆண்டு செப்டம்பர் 7 அன்று இறந்தார்.  

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:2016 இறப்புகள்
பகுப்பு:1933 பிறப்புகள்
தேக்கு அருங்காட்சியகம்

thumb| தேக்கு அருங்காட்சியகத்துக்கு செல்லும் வழியில் மூங்கில் மரங்கள்
[வலது|thumb| [நிலம்பூர் தேக்கு தோப்பு  1917 இல் ]]
**தேக்கு அருங்காட்சியகம்** (*Teak Museum*) என்பது தென்னிந்தியாவின், கேரளத்தின், மலப்புரம் மாவட்டத்தில், நீலம்பூரில் இருந்து 4 கி.மீ தொலைவில் அமைந்துள்ள ஒரு அருங்காட்சியகம் ஆகும். இந்தியாவில் இயற்கையாகவே தேக்குக் காடுகள் காணப்படும் பகுதிகள் கொண்டது கேரளம் ஆகும்.  

இரண்டு மாடி கட்டடத்தில் உள்ள இந்த அருங்காட்சியகம் உலகின் முதல் தேக்கு அருங்காட்சியகமாகும், இது கேரள வன ஆராய்ச்சி நிறுவனத்தால் இயக்கப்படுகிறது. இந்த அருங்காட்சியகத்தில் தேக்கு பயன்பாட்டின் அம்சங்கள் மற்றும் தேக்கு குறித்த அ முதல் ஃ வரையிலான அனைத்து தகவல்களும்  உள்ளன. இந்த அருங்காட்சியகம் வரலாற்று ரீதியாகவும், கலை ரீதியாகவும், அறிவியல் ரீதியாகவும் விரிவான தகவல்களை வழங்குகிறது.  

கேரள வன ஆராய்ச்சி நிறுவன மையத்தின் வளாகத்தில் 1995 ஆம் ஆண்டில் இந்த அருங்காட்சியகம் நிறுவப்பட்டது, ஏனெனில் இந்த பகுதி தேக்கு வரலாற்றில் முக்கியத்துவம் வாய்ந்தது. உலகின் முதல் தேக்கு தோட்டம் 1840 களில் நிலம்பூரில் ஆங்கிலேயர்களால் உருவாக்கபட்டது.  

## அமைவிடம்
thumb| தேக்கு பூக்கள்
thumb| கள்ளிகள் சேகரிப்பு
. இது நிலாம்பூருக்கு அருகிலுள்ள மஞ்சேரி- உதகை சாலை பகுதியில் அமைந்துள்ளது மற்றும் சுற்றுண்சுவரால் பாதுகாக்கப்படுகிறது. 

## பார்வை நேரம்
அருங்காட்சியகத்தின் விடுமுறை நாளான  திங்கள் தவிர அனைத்து நாட்களிலும் பார்வையாளர்கள் காலை 10.00 மணி முதல் மாலை 4.30 மணி வரை அனுமதிக்கப்படுவார்கள். 

அருகிலுள்ள தொடருந்து நிலையம் தேக்கு அருங்காட்சியகத்திலிருந்து 3 கி.மீ தொலைவில் நிலம்பூரில் உள்ளது. அருகில் உள்ள வானூர்தி நிலையம் கரிப்பூர் பன்னாட்டு வானூர்தி நிலையம் ஆகும் இது மலப்புரத்தில் இருந்து 36 கி.மீ. தொலைவில் உள்ளது.  

## படக்காட்சியகம்

படிமம்:Nilambur Teak Garden.jpg|தேக்கு அருங்காட்சியகம் 
படிமம்:Nilambur Teak Garden.jpg|இயற்கைப் பூங்கா 
படிமம்:Nilambur Teak Garden 3.jpg|அருங்காட்சியகத்தின் பின்புறம் 
படிமம்:Nilambur Teak Garden.2.jpg|நான்காவது தோட்டம் 
படிமம்:Nilambur Teak Garden.2.jpg|நான்காவது தொட்டத்தின் உள்ளே 


## குறிப்புகள்

## புற இணைப்புகள்

* கேரள வன ஆராய்ச்சி நிறுவனம் - தேக்கு அருங்காட்சியகம் - புகைப்படங்களை உள்ளடக்கியது  
* தேக்கு அருங்காட்சியகம் மற்றும் தோட்டம் - புகைப்படங்கள் 

பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:கேரள அருங்காட்சியகங்கள்
ஜகதீசு சந்திர மகிந்திரா

**ஜெகதீஷ் சந்திர மகிந்திரா** ( Jagdish Chandra Mahindra) பொதுவாக **ஜே. சி. மகிந்திரா** (சி 1892 &ndash; 1951) என அழைக்கப்படும் இவர் இந்தியத் தொழிலதிபரும், மகிந்திரா அண்டு மகிந்திராவின் இணை நிறுவனருமாவார். இவர் கைலாசு சந்திர மகிந்திராவுடனும், மாலிக் குலாம் முகமது ஆகியோருடன் இணைந்து  மகிந்திரா நிறுவனத்தை நிறுவினார். இவர் மகிந்திரா குழுமத்தின் தற்போதைய தலைவரான ஆனந்த் மகிந்திராவின் தாத்தா ஆவார்.

## ஆரம்பகால வாழ்க்கையும் கல்வியும்
இந்தியாவின் பஞ்சாப்பின் லூதியானாவில் தனது பெற்றோருக்கு ஒன்பது குழந்தைகளில் மூத்தவராக பிறந்தார். சிறு வயதிலேயே தந்தையின் இழப்பு குடும்பத்தின் பொறுப்பை இவரது தோள்களில் வைத்தது. இவர் கல்வியின் ஆற்றலை கடுமையாக நம்பினார். மேலும் தனது சகோதர சகோதரிகள் அனைவரும் கடினமாகப் படிப்பதை உறுதி செய்தார். இவர் தனது சகோதரர் கே.சி. மகிந்திராவை கேம்பிரிச்சுப் பல்கலைக்கழகத்திற்கு அனுப்பினார்.

இவர் இந்தியாவின் முதன்மை பொறியியல் நிறுவனமும், முதன்மைத் தொழில்நுட்ப நிறுவனங்களில் ஒன்றான விக்டோரியா தொழில்நுட்ப நிறுவனத்தில் மும்பை பல்கலைக்கழகம் ) தனது பட்டத்தைப் பெற்றார்.

## தொழில்
இவர் டாடா எஃகு நிறுவனத்துடன் தனது வாழ்க்கையைத் தொடங்கினார். அதில்1929 முதல் 1940 வரை மூத்த விற்பனை மேலாளராக பணியாற்றினார். இரண்டாம் உலகப் போரின்போது எஃகு தொழில் முக்கியமானதாக இருந்தபோது, இந்திய அரசு இவரை இந்தியாவின் முதல் எஃகு கட்டுப்பாட்டாளராக நியமித்தது.

## மகிந்திரா அண்டு மகிந்திரா
இவரும் இவரது சகோதரரும் குலாம் முகமதுவுடன் இணைந்து மகிந்திரா அண்டு முகமது என்ற எஃகு நிறுவனத்தை மும்பையில் தொடங்கினர். இரண்டு ஆண்டுகளுக்குப் பிறகு, இந்தியா சுதந்திரம் பெற்றது. குலாம் முகமது பாக்கித்தானின் முதல் நிதி மந்திரி ஆக பணியாற்ற நிறுவனத்தை விட்டு வெளியேறினார். மகிந்திரா சகோதரர்கள் மும்பையில் வில்லிஸ் ஜீப்புகளை தயாரிக்கத் தொடங்கினர். விரைவில், நிறுவனத்தின் பெயர் மகிந்திரா அண்டு மகிந்திரா என மாற்றப்பட்டது.

## இறப்பு
இவர் மாரடைப்பு காரணமாக 1951 இல் இறந்தார்.

## மேற்கோள்கள்

* 

## புற இணைப்புகள்
* J.C. Mahindra Biography at Official Website of Mahindra & Mahindra 
* J.C. Mahindra and an independent India began their rise together 

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:பஞ்சாப் நபர்கள்
பகுப்பு:1951 இறப்புகள்
பகுப்பு:1892 பிறப்புகள்
பகுப்பு:இந்திய கோடீசுவரர்கள்
கைலாசு சந்திர மகிந்திரா

**கைலாசு சந்திர மகிந்திரா** ( Kailash Chandra Mahindra) (1894-1963) பொதுவாக **கே. சி.  மகிந்திரா** என்று அழைக்கப்படும் இவர் ஓர் இந்தியத் தொழிலதிபராவார். 1945 ல் ஜகதீசு சந்திர மகிந்திரா,  மாலிக் குலாம் முகமது ஆகியோருடன் இணைந்து மகிந்திரா அண்டு முகமது என்ற நிறுவனத்தை நிறிவினார். இந்நிறுவனம் 1948இல் பின்னர், மகிந்திரா அண்டு மகிந்திரா  எனப் பெயர் மாற்றம் செய்யப்பட்டது.

## ஆரம்பகால வாழ்க்கையும் கல்வியும்
கே.சி என அனைவருக்கும் தெரிந்த இவர் 1894 இல் இந்தியாவின் பஞ்சாப்பின் லூதியானாவில் தனது பெற்றோருக்கு ஒன்பது குழந்தைகளில் இரண்டாவது பிறந்தார். இவர்களின் தந்தை சிறு வயதிலேயே இறந்தபோது, இவரது அண்ணன் குடும்பத்தின் தலைவரானார். மேலும் இவர் அவருக்கு சிறந்த நண்பராகவும், எதிர்கால வணிக கூட்டாளருமானார்.

இவர் லாகூரில் உள்ள அரசு கல்லூரியில் பயின்றார். அங்கு இவரது கல்விசார் திறமை பிரகாசித்தது. கேம்பிரிச்சுப் பல்கலைக்கழகத்தில் பட்டம் பெற்றார். இவர் வளைதடிப் பந்தாட்டம், படகோட்டல் ஆகியவற்றில் மிகுந்த ஆர்வம் காட்டினார். பட்டம் பெற்ற பிறகு, இவர் மார்ட்டின் நிறுவனத்தில் சேர்ந்தார். அங்கு இவர் இந்தியா என்ற மாத இதழையும், சிலகாலம், இந்துஸ்தான் ரிவியூ என்ற இதழையும் பதிப்பித்தார்.

## தொழில்
1942 ஆம் ஆண்டில், இவர் அமெரிக்காவில் இந்திய கொள்முதல் திட்டத்தின் தலைவராக நியமிக்கப்பட்டார். 1945 இல் இந்தியா திரும்பிய இவர், இந்திய அரசாங்கத்தின் இந்திய நிலக்கரி புலங்கள் குழுவின் தலைவராகவும், தானுந்துத் தொழிற்றுறை மற்றும் உழவு இயந்திரக் குழுவின் தலைவராகவும் நியமிக்கப்பட்டார். முக்கியமாக நிலக்கரி கொள்கைகளை மேம்படுத்துவதற்கும், இந்தியாவில் நிலக்கரி சுரங்கத்தின் சமீபத்திய முறைகளைப் பயன்படுத்துவதற்கும் இவர் அளித்த பங்களிப்பு தொழில்துறையை வடிவமைக்க உதவியது. மேலும் இவரது நிலக்கரி ஆணைய அறிக்கை தொழில்துறையில் ஒரு முக்கிய ஆவணமாக மாறியது. இந்த ஆண்டுகளில், சர் ராஜேந்திரநாத் முகர்ஜி என்பவரின் வாழ்க்கை வரலாற்றையும் எழுதினார்.

## மகிந்திரா அண்டு மகிந்திரா
1946 ஆம் ஆண்டில், மகிந்திரா அண்டு முகமது  நிறுவனத்தை நிறுவுவதற்காக இவர் மும்பைக்குச் சென்றார். தலைவராக இவரது 13 ஆண்டுகால தலைமையில் இந்த நிறுவனம் பல துறைகளில் ஒரு பெரிய இந்திய தொழில்துறை இல்லமாக தன்னை நிலைநிறுத்திக் கொண்டது. இந்தியாவின் நடுவண் வங்கி, ஏர் இந்தியா, இந்துஸ்தான் எஃகு நிறுவனம் ஆகியவற்றின் இயக்குநராக இவர் பணியாற்றினார்.

## மேற்கோள்கள்

* 
## வெளி இணைப்புகள்
* J.C. Mahindra Biography at Official Website if Mahindra & Mahindra 
* J.C. Mahindra and an independent India began their rise together 

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:பஞ்சாப் நபர்கள்
பகுப்பு:1963 இறப்புகள்
பகுப்பு:1894 பிறப்புகள்
பகுப்பு:இந்திய கோடீசுவரர்கள்
சாமிநாத விசய தேவர்

**ராவ் பகதூர் சாமிநாத விசய தேவர்** என்பவர், தஞ்சாவூர் மாவட்டத்தில் உள்ள பாப்பா நாடு குறுநில மன்னர் ஆவார்.

பாண்டித்துரைத் தேவர் அவர்கள் 1901 ஆம் ஆண்டு மதுரையில் நான்காம் தமிழ்ச் சங்கம் அமைத்தார். அதனை தொடர்ந்து, இவரும் 1902 ஆம் ஆண்டு தஞ்சையில் தமிழ் சங்கத்தை தோற்றுவித்தார். இத்தமிழ் சங்கத்தின் மூலம் *தமிழகம்* என்ற நூலும் வெளிவந்தது. இந்த சங்கம் ஏழு ஆண்டுகள் வரை இயங்கியது, பிறகு மறைந்து போயிற்று. 'தமிழகம்' என்ற நூலும் வெளிவராமல் நின்று போனது.

அதன் பிறகு, தஞ்சாவூர் கருந்தட்டைக்குடியில் நிறுவப்பட்ட கரந்தைத் தமிழ்ச் சங்கத்திற்குத் தேவையான நிதியுதவியுடன் மேலும் அதன் வளர்ச்சியிலும் முக்கியப் பங்கு வகித்தார்.

ஆபிரகாம் பண்டிதர் முதன் முதலாக அகில இந்திய இசை மாநாட்டைத் தஞ்சாவூரில் நடத்தினார். அதற்கான முழு பங்களிப்பையும் இவர் வழங்கினார்.

இவருடைய மகன் ராஜப்பா விசய தேவர் ஆவார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:குறுநில மன்னர்கள்
கோவிந்தராசு கலிங்கராயர்

**துரை கோவிந்தராசன்**, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். இவர் 1971ஆம் ஆண்டுகளில் நடந்த தமிழக சட்டமன்றத் தேர்தலில், கந்தர்வக்கோட்டை தொகுதியில் இருந்து, திராவிட முன்னேற்றக் கழகத்தின் சாா்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

* 

பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுக்கோட்டை மாவட்ட மக்கள்
எங்கள் லூர்து மாதா தேவாலயம் (பள்ளிக்குன்னு தேவாலயம்)

**எங்கள் லூர்து மாதா தேவாலயம்** அல்லது **பள்ளிக்குன்னு தேவாலயம்**,  என்பது வட கேரளத்தின் வயநாடு மாவட்டத்தில் உள்ள ஒரு யாத்ரீக மையமாகும்.  இது ஒரு லத்தீன் கத்தோலிக்க தேவாலயம் இங்கு ஆண்டுதோறும் பிப்ரவரி 2 முதல் 18 வரை திருவிழா நடக்கிறது. இதில் முக்கிய நாட்கள் 10 மற்றும் 11 ஆகும். 

பள்ளிக்குன்னு தேவாலயம்  பிரான்சு நாட்டு இறையியல் குழுவைச் சேர்ந்த பாதிரியார் ஜெப்ரின் அவர்களின் முயற்சியால்  1908 இல் இந்த தேவாலயம் கட்டபட்டது.  கல்பற்றாலிருந்து தேவாலயம் தோராயமான  14 கிலோமீட்டர் தொலைவில் உள்ளது.  
வலது|thumb|245x245px| பழைய தேவாலயம்

## குறிப்புகள்

## வெளி இணைப்புகள்

* பல்லிக்குன்னு சர்ச், வயநாடு.கோ.இன்  
* wayanad way beyond / PALLIKUNNU CHURCH வயநாடு 
* பல்லிக்குன்னு சர்ச் வீடியோ இல்லம் படைப்புகள் 
பகுப்பு:Coordinates on Wikidata
பகுப்பு:வயநாடு மாவட்டத்திலுள்ள கிறிஸ்தவக் கோயில்கள்
கரலாட் ஏரி

**வயநாடு சாகச முகாம் கரலாட் ஏரி** (*Wayanad Adventure Camp Karalad Lake*) என்பது  வயநாட்டின் தாரியோடில்  அமைந்துள்ளது. இது கேரளத்தின் மூன்றாவது பெரிய நன்னீர் ஏரியாகவும், பூக்கோடு ஏரிக்குப் அடுத்து வயநாட்டின் இரண்டாவது பெரிய ஏரியாகவும் உள்ளது. இந்த ஏரி  &nbsp; பானாசுர சாகர் அணையில் இருந்து 3 கி.மீ. தொலைவில் உள்ளது.

## ஈர்ப்புகள்
இங்குள்ள சாகச சுற்றுலாவில் ஜிப்லிங், படகு சவாரி, கயாகிங், பாறை ஏற்றம், சோர்பிங் போன்றவை சுற்றுலாப் பயணிகளை ஈர்ப்பவையாக உள்ளன. இங்கு  கைவினைப்பொருட்கள் மற்றும் மசாலா விற்பனையகமும் உள்ளது. பெருநிறுவன நிகழ்வுகள் நடத்த ஏதுவாக கூடாரங்களும் பார்வையாளர்களுக்கான குடில்களும் இங்கு உள்ளன.

## நிர்வாகம்
வயநாடு சாகச முகாமானது வயநாடு மாவட்ட சுற்றுலா மேம்பாட்டு குழு மூலம் நிர்வகிக்கப்படுகிறது. 
thumb|வயநாடு சாகச முகாம் என்பது டிடிபிசியால் பராமரிக்கப்படும் ஒரு சாகச விளையாட்டு இடம்.

## படக்காட்சியகம்

படிமம்:Wayanad Adventure Camp Karalad Lake.jpg|
படிமம்:Hills seen from Karalad Lake.jpg|
படிமம்:Cottages at Wayanad Adventure Camp Karalad Lake.jpg|


## குறிப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:கேரள ஏரிகள்
அகமது பின் அப்துல்லா பாலாலா

**அகமது பின் அப்துல்லா பாலாலா** ஐதராபாத்து நகரைச் சேர்ந்த ஓர் இந்திய அரசியல்வாதி. இவர் தெலுங்காணா சட்டமன்றத்தின் மலக்பேட் சட்டமன்ற உறுப்பினராவார். இவர் அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்தவர். இவர் 2009 இல் முதல் மலக்பேட் தொகுதியின் சட்டமன்ற உறுப்பினராக உள்ளார்.

## அரசியல் வாழ்க்கை
2009 சட்டமன்றத் தேர்தலில் அனைத்திந்திய மஜ்லிசே இத்திகாதுல் முசுலிமீன் வேட்பளராக போட்டியிட்ட அகமது தன்னை எதிர்த்து போட்டியிட்ட தெலுங்கு தேசம் கட்சியைச் சேர்ந்த வேட்பாளர் முகம்மது முசாபர் அலிகானை தோற்கடித்தார். முன்னதாக இவரது கட்சி 1989 மற்றும் 1994 ஆம் ஆண்டு தேர்தல்களில் இந்த தொகுதியில் தோல்வியடைந்தது.

2011 டிசம்பர் மாதம், இந்தியத் தொல்பொருள் ஆய்வுத் துறை அதிகாரிகள் பாட்ஷாஹி அஷுர்கானா இடத்திற்கு சொந்தமான கடைகள் மற்றும் கட்டிடங்களை இடிக்க முயன்ற போது பாலாலா மற்றும் சையத் அகமது பாஷா குவாட்ரி மற்றும் பிற [அனைத்திந்திய மஜ்லிசே இத்திகாதுல் முசுலிமீன் சட்டமன்ற உதுப்பினர்கள் அதிகாரிகளை தடுத்து நிறுத்தினர். இந்த நிகழ்வு அப்போதைய சூழலில் நகரத்தில் பதட்டங்களுக்கு வழிவகுத்தது.

2016 ஆம் ஆண்டு மார்ச் மாதம் சட்டப்பேரவையின் பூஜ்ஜிய நேரத்தில் கோடை மாதங்களின் அதிக வெப்பநிலை காரணமாக இருசக்கர வாகன ஓட்டிகள் தலைகவசம் அணிவது காட்டாயம் என்ற விதிகளை தளர்த்துமாறு பாலாலா அரசாங்கத்தை வலியுறுத்தினார். "தலைகவசம் வாகன ஓட்டிகளுக்கு வெப்பத்தை மேலும் அதிகரிக்கும்" என்றும் இவர் கூறினார்.

==மேற்கோள்கள்==


== குறிப்புகள் ==


[பகுப்பு:இந்திய முஸ்லிம்கள்
பகுப்பு:1967 பிறப்புகள்
பகுப்பு:வாழும் மக்கள்